फोंडेंः नागेशीं हांगासरल्या नागेश महारुद्र देवस्थानांत सोमारा दनपारां राष्ट्रीय स्वयंसेवक संघाचे सरसंघचालक डॉ. मोहन भागवत हांचे आगमन जालें. नागेशीं जावपी राष्ट्रीय स्वयंसेवक संघाच्या राष्ट्रीय अधिवेशनाक डॉ. मोहन भागवत हाजीर रावतले.
 सोमारा दनपारां दाबोळी विमानतळार देंवले उपरांत डॉ. मोहन भागवत हांकां खर पुलीस बंदोबस्तांत नागेशीं हाडले. ह्या वेळार बोरी ते नागेशीं मेरेनच्या रस्त्यार खर पुलीस बंदोबस्त दवरिल्लो. तशेंच डॉ. मोहन भागवत हांच्या आगमना वेळार कांय सुवातींनी रस्तो आडावन धरिल्लो.
 फाटल्या दोन दिसां सावन पुलिसांनी कसलीच आडखळ निर्माण जावची न्हय हे खातीर येरादारीची तालीम लेगीत घेतिल्ली. डॉ. मोहन भागवत अधिवेशनांत राष्ट्रीय स्वयंसेवक संघाच्या कार्यकर्त्यांक मार्गदर्शन करतले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 